GiliGold/VAD_KnessetCorpus huggingface dataset:
יעקב אדרי: אבל אם זה לא כך, אני מציע שאם יש רשימה, תביאו את כל הרשימה ונאשר אותה כי זה טוב וזה נכון כי אז אין אפליה ואין כיוון מסוים או שם מסוים.
חיים אורון: אם מכון סאלד יעביר את בעלותו למישהו אחר, יביאו לכאן לחקיקה ראשית לשינוי הבעלות על מכון סאלד?
חיים אורון: לא.      	אני קניתי את מכון סאלד ואני קורא לו עכשיו לא מכון סאלד אלא מכון יפה.
חיים אורון: אז הוא לא בחוק ואז אני בא לכאן.
שגית אפיק: לא. אם המבחן המהותי נשאר והמנהל הכללי אישר אותו, אין בעיה.
שגית אפיק: זה לא העניין של השם.
חיים אורון: אני לא מצליח להבין את העניין הזה של להכניס לכאן שני שמות של שני מוסדות.
חיים אורון: אני לא מדבר על הנושא המהותי כי זה לא בוויכוח המהותי אלא זה בוויכוח מי יכול לתת תעודה שהיא מקבילה לתעודת בגרות.
חיים אורון: כל מי שיעמוד בכללים שמופיעים בחוק יכול.
חיים אורון: החוק מאוד מפורט ואני חושב שהעמדה של היועצים המשפטיים של משרד החינוך היא מאוד נכונה.
יעקב אדרי: השאלה אם אלה שני המוסדות היחידים.
יעקב אדרי: אם אלה שני מוסדות יחידים, אין לי בעיה עם זה.
שגית אפיק: כרגע אלה שני המוסדות היחידים אבל אם משאירים את המבחן המהותי, כל מוסד חינוך שיפנה ויעמוד בקריטריונים, יתווסף לרשימה.
חיים אורון: ויתחרה אתם על תעודות הבגרות.
שגית אפיק: בעיניי אין מניעה לכאן או לכאן.
חנה ג'ינו: אם המוסדות הקיימים שכן ייכנסו לרשימה לא יעמדו בתנאים מאיזושהי סיבה, אפשר יהיה להפעיל שיקול דעת?
חנה ג'ינו: זה קיים בחוק.
חיים אורון: יבואו ויאמרו מה אתה מתערב בשיקול דעת.
יעקב אדרי: הרב וינמן, האם היה מקרה שהורידו לכם את האישור בשנה מסוימת?
חיים אורון: זה לא הם בכלל.
אליהו וינמן: זה לא אנחנו אלא זה מכון סאלד.
משה גפני: כן, הייתה תקופה שהוא ירד.
יעקב אדרי: מנכ"ל הוריד להם?
משה גפני: זה לא מנכ"ל הוריד.
משה גפני: זה ירד להם.
יעקב אדרי: אם הורידו להם, באמת אולי יש הצדקה כי הרב גפני מקווה למצב שיש מנכ"ל לא מ-מרצ שיכול לתקוע אותם.
חיים אורון: אתה יכול לטעון את הטענה הזאת לגבי כל האישורים שמשרד החינוך נותן לכל מוסד חינוכי.
חיים אורון: אז נכניס עכשיו את כולם לחוק.
חיים אורון: כל בית ספר יסודי צריך רשיון, כל בית ספר תיכון צריך רשיון.
יעקב אדרי: ג'ומס, אנחנו במיעוט.
יעקב אדרי: עזוב, הם יביאו להצבעה ויעבירו את זה.
משה גפני: איפה משרד החינוך?
חנה ג'ינו: יצאו להתייעץ.
יעקב אדרי: הנה, משרד החינוך חזר.
יבינה זכאי בראונר: סליחה, רציתי לבדוק משהו כדי לוודא שאני חלילה לא מטעה, ואני לא מטעה.
יבינה זכאי בראונר: לעניין השאלה אם להכניס את הגופים בחקיקה?
יבינה זכאי בראונר: אני חושבת שזה לא נכון.
יבינה זכאי בראונר: אני חושבת גם שאם יהיה בג"ץ על החוק הזה הוא עלול להיתקל בקשיים בהגנה לגביו.
יבינה זכאי בראונר: בעיניי הנוסח – ואגב, חשבנו עליו רבות – הוא נוסח שבזמנו רשות המסים ומשרד המשפטים התייעצו אתנו לגביו וכרגע הוא נוסח נכון, מאוזן וסביר.
יבינה זכאי בראונר: הוא מקובל גם על השר ועל המנכ"ל.
יבינה זכאי בראונר: זאת דעתנו, למעט שתי ההסתייגויות לנוסח שציינתי קודם לכן.
משה גפני: אני מבקש לעשות הפסקה.
משה גפני: אני רוצה לדבר עם חברי הכנסת, אם אפשר.
משה גפני: הוועדה מקבלת את הנוסח כפי שהביאה היועצת המשפטית של משרד החינוך עם התיקונים אותם היא ציינה.
משה גפני: בגלל הדיון שהיה כאן, כולם מסכימים לעיקרון שצריך שהנוסח של החוק לא יהיה מכשיל ויהיה גם תואם למה שמנכ"ל משרד החינוך אומר ולעשות את זה בהסכמה.
משה גפני: הסכים חבר הכנסת חיים אורון לשבת יחד עם היועצת המשפטית של הוועדה, עם שי אהרונוביץ, עם נציגת הלשכה המשפטית של משרד החינוך ונציגת משרד המשפטים כדי למצוא את הנוסח המתאים שעונה על מה שדובר כאן.
משה גפני: על סדר היום שינויים בתקציב לשנת2 2010.
משה גפני: החברים קיבלו את החוברת.
משה גפני: פנייה מספר 717 – רשות הטבע והגנים     	הרפרנט לא נמצא.
חנן פריצקי: מדובר בשינויים סופיים פנימיים במשרד הרווחה.
חנן פריצקי: אנחנו מסדרים את הסעיפים, גירעונות בכמה סעיפים, בארנונה, בדברים מינהלתיים ועושים סדר בין הסעיפים השונים.
משה גפני: מה זה 24 מיליון שעובר לתמיכה בפיתוח?
חנן פריצקי: גייסנו קצת כסף.
חנן פריצקי: אני לא יודע אם אתם יודעים, אבל במעון צופיה שמטפל בנערות שעוסקות בזנות ונערות עברייניות  קרס מבנה ואנחנו צריכים לשפץ שם בסדר גודל מאוד גדול.
חנן פריצקי: לצורך כך גייסנו כסף מכל מיני מקורות במשרד בהם נשארו יתרות.
משה גפני: ה צב ע ה     פנייה מספר 782 – אושרה פה אחד     פניות מספר 786 ו-787 –     	עוד פעם תקן לרשות המסים?
שלמה ענתבי: כן.
שלמה ענתבי: מדובר בעובד של משרד השיכון.
משה גפני: אנחנו נדון על זה ביחד עם התקן של אילת.
משה גפני: שמישהו יסביר לי למה צריך כל כך הרבה עובדים ברשות המסים.
שלמה ענתבי: זה עובד של משרד השיכון שאין לו מה לעשות במשרד השיכון.
משה גפני: אין לו מה לעשות?
משה גפני: אני אספק לו עבודה.
משה גפני: צריך לבנות דירות.
שלמה ענתבי: למשרד השיכון אין סניף באילת.
משה גפני: אני רוצה לדעת למה רשות המסים צריכה עוד עובדים.
משה גפני: אני צריך עוד עוזר בשבילי.
משה גפני: שרשות המסים תסביר לי למה צריך כל כך הרבה עובדים.
משה גפני: על סעיף 46 אני כל הזמן מבקש מהם להוסיף כוח אדם, והם אומרים לי שאין להם כוח אדם אבל פתאום מתברר שיש.
משה גפני: פנייה מספר 789 – משרד הקליטה
אופיר להב: הפנייה נועדה לבצע שינויים פנימיים של סוף שנה בתוך תקציב המשרד.
משה גפני: מה זה קליטה ישירה מארצות מצוקה?
משה גפני: אתם מוסיפים 38 מיליון שקלים.
אופיר להב: מדובר בתוכנית קליטה ישירה.
אופיר להב: מדובר על סל קליטה.
אופיר להב: המילה קליטה ישירה מעגנת בתוכה סל קליטה ישירה, מענקי השלמת סל קליטה, מענק פטור ממסים, סל קליטה ודמי קיום, מענק כספי לרכישת ציוד לעולי אתיופיה ומקבצי דיור.
אופיר להב: מדובר בכל התקציב הקשיח של המשרד ושל התשלומים הישירים לעולים שכמו בכל שנה, בסוף השנה, כל הגירעון או עודף שיש, אנחנו משלימים.
אופיר להב: השנה יש 38,467,000 שקלים אותם אנחנו משלימים מתוך הרזרבות של המשרד שנמצאות בתוך תקציב המשרד.
אופיר להב: הכל נמצא בתוך תקציב המשרד.
אופיר להב: את התשלומים העולים קיבלו.
אופיר להב: אנחנו מבחינה תקציבית בסוף השנה עושים יישור קו.
אופיר להב: סל קליטה זה תשלום ישיר ואנחנו לא עוצרים תשלום לאף אחד אלא שבסוף השנה סוגרים את הבורות.
משה גפני: ה צ ב ע ה     פנייה מספר 789 – אושרה פה אחד     פנייה מספר 790 –
צחי דוד: הפנייה נועדה לתקצוב 50 מיליון שקלים לרכש דירות נר, דירות נכסי רכישה עבור נכים ומשפחות רב מצוקתיות מתוך כספי מכר הדיור הציבורי.
משה גפני: הכסף הזה יורד מההתנתקות?
צחי דוד: לא. הכסף הזה הוא כסף של המכר, המזומן.
צחי דוד: הרשאה, היא הרשאה שלא נוצלה בגין אותו סכום.
צחי דוד: זה לא יורד.
משה גפני: זה מיועד לדירות נר?
משה גפני: למשרד השיכון?
צחי דוד: למשרד השיכון.
משה גפני: יש לכם הפחתה מהמשכנתאות של 500 מיליון שקלים באחת ההעברות?
צחי דוד: 500 מיליון שקלים?
צחי דוד: לא. אין סכום כזה.
צחי דוד: יש עודפים שיעברו באחת הפניות.
משה גפני: אין עכשיו פנייה שלכם?
צחי דוד: יש סכום של 155 מיליון.
משה גפני: ה צ ב ע ה     פנייה מספר 790 – אושרה פה אחד     פניות מספר 814 ו-815 –
אשרה רודב: הפנייה הזאת נועדה להעביר תקן של סגן חשב.
אשרה רודב: הבנתי שבשבוע שעבר זה לא עבר.
אשרה רודב: אפשר לדעת את סיבת ההתנגדות?
משה גפני: אני לא מכיר את עבודת החשבים.
משה גפני: אנחנו מדברים כל הזמן על חשבים, חסרים, מעבירים ומוציאים.
אשרה רודב: חשבים וסגני חשבים מועסקים תחת החשב הכללי במשרד האוצר.
משה גפני: ומה איכפת לכם שהוא עובד של המשרד שם?
אשרה רודב: זה הנוהל.
משה גפני: אני אדון על זה עם החשב הכללי.
משה גפני: ביקשתי בשבוע שעבר לדון אתו על זה והוא באמת התקשר אלי.
חיים אורון: על מה אתה רוצה לדון?
משה גפני: אני רוצה הרבה דברים.
משה גפני: אני רוצה דיון על המדיניות הזאת, איך שמים חשבים וסגני חשבים.
חיים אורון: אתה מתכוון בכל הממשלה.
משה גפני: בכל הממשלה.
חיים אורון: כל השנים.
משה גפני: בשנה האחרונה.
משה גפני: פנייה מספר 833 – משרד התקשורת
עופר מרגלית: הפנייה נועדה לביצוע שינויים פנימיים במשרד התקשורת בהתאם לצורכי המשרד עד סוף השנה בהתאם לקצב הביצוע.
משה גפני: בסוף השנה אתם מגיעים עם 896 אלף שקלים?
חיים אורון: הורידו אלפיים, הוסיפו ארבעים.
משה גפני: ה צ ב ע ה     פנייה מספר 833 – אושרה פה אחד
עופר מרגלית: הפנייה נועדה להעברת סכום של 31,240 אלפי שקלים מהמשרד לפיתוח הנגב והגליל.
עופר מרגלית: 31,355 אלפי שקלים למשרד ראש הממשלה ו-3,342 אלפי שקלים עבור פיתוח יישובי המגזר הדרוזי והצ'רקסי בהתאם להחלטת הממשלה בנושא.
עופר מרגלית: הסכומים הגדולים שמופיעים כאן הם בעצם העברת עודפים של פרוייקטים משותפים למשרד התיירות ולמשרד ראש הממשלה והסכום של ה-3 מיליון ו-300 אלף הוא עבור פרוייקט חדש בהתאם להחלטת הממשלה.
משה גפני: מורידים את הסכום ממשרד ראש הממשלה, מתוכנית הפיתוח?
עופר מרגלית: לא מורידים.
עופר מרגלית: כאשר מאושר פרוייקט במשרד התיירות, לפעמים המימון הוא משני משרדים שונים והכסף יושב במשרד נגב וגליל לדוגמה.
עופר מרגלית: עכשיו בסוף השנה הם מעבירים את הכסף למשרד התיירות.
משה גפני: איפה עכשיו ישב הכסף?
עופר מרגלית: במשרד התיירות.
משה גפני: ומה יהיה עם המשרד לפיתוח הנגב והגליל?
חיים אורון: לא יהיה לו כסף.
דרור סרוקה: אני התקציבן של משרד הנגב והגליל.
דרור סרוקה: מדובר בפרוייקטים שתוקצבו בתשתיות תיירות בשנים 2006, 2007, 2008, 2009, פרוייקטים שהושלם הביצוע.
משה גפני: מי יבצע את זה?
דרור סרוקה: הפרוייקטים האלה כבר בוצעו.
דרור סרוקה: הביצוע שלהם הושלם.
משה גפני: מי ביצע אותם?
דרור סרוקה: החברה הממשלתית לתיירות ביצעה את כל הפרוייקטים האלה.
דרור סרוקה: משרד התיירות ביצע את הפרוייקטים.
משה גפני: תגיד לי בהזדמנות הזאת מה עושה המשרד לפיתוח הנגב והגליל?
משה גפני: הוא מעביר כספים ומנתב אותם?
חיים אורון: תברר את זה יחד עם הבירור על החשב.
חיים אורון: תאמין לי, באותו דיון תברר גם את זה.
משה גפני: פניות מספר 838 ו-839 -
צחי דוד: הפנייה נועדה להעברת 12 מיליון שקלים ממשרד השיכון למשרד התחבורה עבור פרוייקט רמלה מצליח וכן לביצוע התחשבנויות נוספות בין המשרדים בנוגע לפרוייקטים שונים במודיעין ובבית שמש, פרוייקטים שהמשרדים מבצעים במשותף.
משה גפני: פניות מספר 842 ו-843 – משרד התחבורה
הרצל בן-יהושע: מדובר כאן בפנייה של העברת עודפים לא מחויבים לרזרבה הכללית.
הרצל בן-יהושע: בעיקר אלה עודפי שכר שהיו משנת 2009.
משה גפני: זה יורד ממשרד החקלאות ועובר למשרד התחבורה.
מיכה פרלמן: הפנייה נועדה להתאים את מסגרת תקציב של משרד התחבורה לתקציב השוטף שלו לביצוע בפועל.
מיכה פרלמן: יש שם כל מיני התייקרויות שכר.
מיכה פרלמן: מממנים את זה מלקיחת עודפים ממשרד החקלאות וזאת מהות הפניות.
משה גפני: ה צ ב ע ה     פניות מספר 842 ו-843 – אושרו פה אחד
אורי שמרת: הפנייה נועדה לתקצב 28.5 מיליון שקלים לטובת קרן פיקדון ומענקי שחרור לחיילים משוחררים.
משה גפני: ה צ ב ע ה     פנייה מספר 844 – אושרה פה אחד
איתן גולדפלם: הפנייה נועדה, בהתאם לסיכום עם האוצר, לתוספת תקציב למשרד לביטחון פנים בעיקר לתגבור יחידות, גמלאות המשטרה ותוספות לתפעול השוטף של המשטרה.
משה גפני: חבר הכנסת אמנון כהן מגיש רביזיה.
איתן גולדפלם: חבר הכנסת כהן, הפנייה שלך נמצאת כאן.
משה גפני: פנייה מספר 847 – קרן ליצואנים
דוד שטיינמץ: הפנייה הזאת נועדה לתקצב 13 מיליון שקלים לקרן לעסקים קטנים.
דוד שטיינמץ: זה בהתאם לתחזית הביצוע ועוד 3 מיליון שקלים לקרן היצואן הבודד, ושוב, בהתאם לתחזית ביצוע המזומנים.
משה גפני: ה צ ב ע ה     פנייה מספר 847 – אושרה פה אחד     פנייה מספר 848 –
דני גלושנקוב: הפנייה נועדה  את השינויים הבאים בתקציב המדען הראשי.
דני גלושנקוב: האחד, לבצע התאמות תקציביות בתוכניות המדען בהתאם לביצוע בפועל ולהוסיף הרשאה להתחייב בהתאם לשינויים הנדרשים.
דני גלושנקוב: תוספת של הרשאה להתחייב בסך של 180 מיליון שקלים שמתוכם 100 מיליון שקלים הם הקדמה מתקציב 2011, ו-80 מיליון שקלים תוספת לפעילות בשנת 2010 כחלק מתוכנית יתרון יחסי לקידום התעשייה עתירת הידע בישראל.
משה גפני: איך אתם מוציאים 250 מיליון שקלים ככה בלי להתבלבל?
אמנון כהן: בלי ועדות, בלי הליכים.
דוד שטיינמץ: זה לא להוציא.
דוד שטיינמץ: זאת הרשאה להתחייב.
משה גפני: לא מוציאים הרשאה להתחייב בלי שיש לזה מקור.
דני גלושנקוב: מדובר על הסטות תקציביות בין סעיפי המדען הראשי שבגלל שמעבירים כסף מתקנות שאין בהן הרשאה לאלה שיש בהן הרשאה, חייבים להוסיף אותם.
משה גפני: ה צ ב ע ה     פנייה מספר 848 – אושרה פה אחד         פניות מספר 851 ו-850 –
אשרה רודב: הפנייה נועדה להעברת סך של 800 אלפי שקלים מהוועדה לתכנון ותקצוב למשרד החוץ עבור תשלום חלקה של הוועדה לתכנון ותקצוב בקרן פולברייט.
אשרה רודב: קרן של מלגות ללימודים גבוהים.
משה גפני: יש קרן למלגות ללימודים גבוהים שאני לא יודע עליה?
דני גלושנקוב: זאת קרן משותפת לישראל וארצות הברית שמטרתה בעצם לתמוך  בלימודים גבוהים גם של חוקרים אמריקאים וגם חוקרים ישראלים.
משה גפני: סטודנטים ישראלים.
דני גלושנקוב: גם ישראלים שנוסעים לארצות הברית וגם אמריקאים שמגיעים לכאן.
דני גלושנקוב: זה שיתוף פעולה.
משה גפני: ואנחנו תומכים במלגות לסטודנטים ביחד עם ארצות הברית.
חיים אורון: הם תומכים יותר.
משה גפני: אבל גם אנחנו תומכים.
דני גלושנקוב: כן.
משה גפני: העיקר שהסטודנטים מרוויחים מזה.
משה גפני: יש להם מלגות.
משה גפני: ה צ ב ע ה     פניות מספר 851 ו-850 – אושרו פה אחד
יצחק וקנין: תראו איך היושב ראש גפני דואג לסטודנטים.
משה גפני: דואג, חבל על הזמן.
משה גפני: דואג ועוד איך דואג.
משה גפני: מפעם לפעם אני מגלה מלגות נוספות ואני מאוד בעד.
משה גפני: אני גם אוסיף.
משה גפני: הנחתי הצעת חוק לגבי הסטודנטים.
משה גפני: הקרן הזאת לא הייתה במכתב של החשב הכללי.
אשרה רודב: לא.
משה גפני: פניות מספר 852 ו-853 –
אורי שמרת: הפנייה נועדה לתקצב העברת סך של 26 אלף ו-857 אלפי שקלים למטרות הבאות: האחד, סך של 4,535 אלפי שקלים עבור מוזיאון יד ושם ויד בן צבי, השני, סך של 22,322 אלפי שקלים המועברים למשרד ראש הממשלה עבור שימור זיכרון השואה ועבור פיתוח יישובי המגזר הדרוזי, הצ'רקסי והבדואי בצפון, בהתאם להחלטת ממשלה 412 ו-413 מיום 31 באוגוסט 2006, ושלישי, שינויים פנימיים בתקציב משרד החינוך למטרות הבאות: עדכון קרן רווחה בסך 2,290 אלפי שקלים בהתאם להסכם הקיבוצי עם ארגוני המורים, תקצוב של 3 מיליון שקלים עבור יד ושם ופעילות קרן נצח, ועדכון הקרן לקידום מקצועי של ארגוני המורים בסך 404 אלפי שקלים בהתאם להסכם הקיבוצי אתם.
משה גפני: התחלת ביד ושם ובסוף הגענו למורים.
משה גפני: היינו בכל מיני סמטאות עכשיו.
אורי שמרת: אני אפרט.
משה גפני: קודם כל, אנחנו מורידים ממשרד ראש הממשלה 26 מיליון שקלים.
אורי שמרת: 22 מיליון.
משה גפני: 26 מיליון.
משה גפני: 26 מיליון שקלים יורדים ממשרד ראש הממשלה.
משה גפני: אחרי כן אתם מורידים מיליון ו-200 מהרשות לקידום מעמד האישה.
משה גפני: אחרי כן מורידים 16 מיליון מתוכנית הפיתוח.
משה גפני: מה שהכי חמור כאן זה שאתם מורידים מיליון שקלים מלשכת השר ברוורמן.
משה גפני: עוד 4 מיליון שקלים ממשרד ההסברה והתפוצות, ו-4.5 מיליון שקלים מהמשרד לענייני גמלאים.
משה גפני: כל זה מורידים ולא קורה שום דבר?
משה גפני: בלשכות למשל לא מפטרים מזכירה?
משה גפני: לא עושים שיפוצים?
משה גפני: קורה משהו בלשכות האלה?
אורי שמרת: קורה, אבל לא מפטרים מזכירה.
משה גפני: אז מה כן עושים?
משה גפני: הרי חסר כסף עכשיו.
אורי שמרת: 4.5 מיליון שקלים מעבירים ליד בן צבי.
משה גפני: לא, לא מעבירים.
משה גפני: קודם אני מדבר על ההפחתות.
משה גפני: ההפחתות יוצרות בעיה במה שמורידים שם?
אורי שמרת: לא. אלה הסכמים בין המשרדים.
אורי שמרת: הסכם בין משרד ראש הממשלה.
משה גפני: לא קורה שום דבר כתוצאה מההפחתות האלה.
משה גפני: אפילו שמורידים 26 מיליון שקלים.
אורי שמרת: ה-26 מיליון שקלים בנוי מ-16 מיליון לפי החלטת ממשלה.
משה גפני: על כל פנים לא קורה שום דבר.
משה גפני: כלומר, מזה אנחנו לא צריכים להיות מוטרדים.
משה גפני: השר ברוורמן והמשרד לענייני גמלאים ימשיכו לעבוד, וכך גם משרד ההסברה, כמו שתפקדו עד היום.
אורי שמרת: נכון מאוד.
חיים אורון: גפני, לך יש את כל הזמן שבעולם.
משה גפני: לא. אני לא אוהב שעובדים עלינו.
משה גפני: הם עושים בכוונה פנייה כזאת כדי שלא נבין אותה.
אורי שמרת: חס וחלילה.
משה גפני: תגיד בקצרה.
אורי שמרת: 16 מיליון שקלים הם בהתאם להחלטת ממשלה מספר 412 ו-413, העברת כספים למגזר הדרוזי, הצ'רקסי והבדואי בצפון.
אורי שמרת: מיליון שקלים זה קרן מלגות לסטודנטים דרוזים וצ'רקסים.
משה גפני: זה המלגות והמענקים לתלמידים?
משה גפני: אלה מלגות ומענקים לסטודנטים?
אורי שמרת: דרוזים וצ'רקסים.
משה גפני: ה צ ב ע ה     פניות מספר 852 ו-853 – אושרו פה אחד     עכשיו תדעו כלל.
משה גפני: אם אתם רוצים שאני אעביר מהר העברה, תשימו מלגות לסטודנטים.
משה גפני: פניות מספר 854, 855 ו-857 –
אשרה רודב: הפנייה נועדה לתקצוב תקנות השכר במשרד המשפטים, הנהלת בתי המשפט, בתי הדין הרבניים ורשות האכיפה והגבייה בסך של כ-76 מיליוני שקלים בהתאם לביצוע בפועל.
משה גפני: מה יהיה עם השביתה?
אשרה רודב: עכשיו יצאנו מדיון בחדר הסמוך.
אשרה רודב: אנחנו מקווים לטוב.
משה גפני: אנחנו מקווים לטוב, זה האוצר, אבל מה אומרים הפרקליטים?
אייל אביטן: גם משרד המשפטים מקווה לטוב.
משה גפני: אבל מה אומרים הפרקליטים?
אמנון כהן: שבסוף יהיה טוב.
אייל אביטן: אני חושב שגם הם בבסיס מקווים לטוב.
משה גפני: פניות מספר 854, 855 ו-857 – אושרו פה אחד     פנייה מספר 858 – משרד התעשייה
דוד שטיינמץ: הפנייה נועדה לתקצב בעיקרה 25 מיליון שקלים לפארק נועם בהרשאה להתחייב.
דוד שטיינמץ: במסגרת התוכנית להעברת מפעלים לפארק נועם התקדמו העבודות להקמת מתקני תשתית והסכום הוא לתשתיות ולמפעלים שייכנסו לפרוייקט.
משה גפני: ה צ ב ע ה     פנייה מספר 858 – אושרה פה אחד     פנייה מספר 859 עד 861– המשרד לביטחן פנים     	זאת הפנייה של אמנון כהן?
איתן גולדפלם: לא. 882 היא של אמנון כהן.
איתן גולדפלם: זה תקצוב הקדמות למשטרת ישראל לתשלום ביטוח כלי רכב ופיתוח מערכת הקשר הדיגיטלי החדשה.
משה גפני: מה זה הגופים במשבר שאתם מורידים?
משה גפני: אתם מורידים 37 מיליון.
איתן גולדפלם: לא, זה לא אנחנו.
איתן גולדפלם: אני מדבר על תוספת של 50 מיליון שקלים.
משה גפני: אז אנחנו לא מדברים על אותה פנייה.
חיים אורון: פנייה 859 של המשרד לביטחון פנים.
חיים אורון: זה בסדר, זה פיתוח.
משה גפני: בינתיים נעבור לפנייה הבאה.
משה גפני: פנייה מספר 862 – משרד השיכון
צחי דוד: הפנייה נועדה לתקצוב 800 לאבטחת השר בהתאם לדרישות.
משה גפני: ה צ ב ע ה     פנייה מספר 862 – אושרה פה  אחד     פנייה מספר 863 –
רן רידניק: הפנייה נועדה להתאמת הביצוע המיועד לתשלום שכר עובדי שירות התעסוקה לביצוע התקציבי בפועל.
רן רידניק: כמו כן הפנייה נועדה לתקצוב השירות ותקצוב ועדות רפואיות של השירות.
משה גפני: ה צ ב ע ה     פנייה מספר 863 – אושרה פה אחד     פנייה מספר 864 –
מיכה פרלמן: הפנייה נועדה לכבישים הבין-עירוניים והתחבורה הציבורית, לביצוע בפועל, וכן לתקצב את ההרשאה להתחייב, את הקמת כביש  423, ואת המשך התכנון של מערכת התחבורה העתידית.
משה גפני: אין כאן עדיין את הרכבת הקלה של תל אביב.
מיכה פרלמן: עדיין לא.
משה גפני: ה צ ב ע ה     פנייה מספר 864 – אושרה פה אחד     פניות מספר 865 ו-866 –
אשרה רודב: הפנייה נועדה לתקצוב תקנות השכר של בית הנשיא בהתאם לביצוע בפועל.
אורי אריאל: כמה פעמים בשנה היו תוספות לבית הנשיא?
אשרה רודב: לתקנות השכר לא היו.
אורי אריאל: תוספות לנושאים שונים.
אשרה רודב: הייתי מעריכה שמדובר בחמש פעמים.
אורי אריאל: אתם יכולים לומר בכמה כסף מדובר?
אשרה רודב: אולי 10 מיליון שקלים אבל אני צריכה לבדוק.
אורי אריאל: שיבדקו ויגידו לנו ואחרי כן נצביע.
אורי אריאל: יש כאן מנהג שכל חודש מגיעה פנייה מבית הנשיא.
אורי אריאל: גם לזה יש גבול.
אשרה רודב: איזה הסבר אתם רוצים?
אשרה רודב: זה דווקא אחד המשרדים שיש ממנו מעט פניות תקציביות.
משה גפני: מה זה התגבור הזה?
אשרה רודב: תקנות השכר בהתאם לביצוע בפועל.
אשרה רודב: כלומר, עם התקדמות השנה הם גילו שאין להם מספיק כסף בבסיס התקציב על מנת לכסות את שעות העבודה שהעובדים עבדו בפועל ולכן אנחנו מתגברים אותם ב-2 מיליון שקלים על מנת שהם יוכלו לשלם לעובדים ולמנוע הלנת שכר.
אורי אריאל: אני מבקש שייתנו לנו דיווח קצת יותר מסודר ואחר כך נאשר את זה.
אשרה רודב: אם אפשר להבין מה הפרטים שאתה רוצה לקבל.
אורי אריאל: כמה בקשות היו, על מה וכמה כסף וביחס לתקציב הכולל בסעיפים השונים.
אורי אריאל: זאת אומרת, הסעיף שבו יש תוספת, כמה היה במקור.
משה גפני: יכול להיות שאנחנו נמשיך מחר את הישיבה.
משה גפני: אני לא רואה שנספיק.
משה גפני: פנייה מספר 868 –
אלי אלפסי: הפנייה הזאת מתקצבת מיליון ו-200 אלף שקלים עבור קמפיין הסברה בנושא עובדים זרים ועוד מיליון ו-100 אלף שקלים עבור רכישת כרטיסי טיסה וכל הנלווה לזה כדי להרחיק את מי שהורחק אתמול.
משה גפני: ה צ ב ע ה     פנייה מספר 868 – אושרה פה אחד     פנייה מספר 870 –
דוד שטיינמץ: מדובר כאן בתוספת של כמיליון שקלים ליחידת המיכון של המשרד וזה בהקדמת מימון משנה שעברה בעקבות איזשהו מכרז מסוים שאנחנו אמורים להתחייב אליו ואנחנו צריכים את מיליון השקלים האלה השנה על חשבון שנה הבאה.
משה גפני: מיכון למה?
דוד שטיינמץ: המיכון של המשרד.
משה גפני: למה צריך?
משה גפני: מחדשים אותו?
משה גפני: מה עושים אתו?
דוד שטיינמץ: לא. למיכון יש תקציב גדול.
דוד שטיינמץ: יש עכשיו מכרז שנכנס גם לשנה הבאה ואנחנו ביקשנו מהאוצר על חשבון שנה הבאה את מיליון השקלים.
משה גפני: טוב, אני לא אלך נגדך.
משה גפני: ה צ ב ע ה     פנייה מספר 870 – אושרה פה אחד
אייל אביטן: הפנייה בעיקרה מדברת על הסטות פנימיות בין סעיפי המשרד השונים לקראת סיום השנה.
אייל אביטן: ההסטות העיקריות, הכספים העיקריים הגדולים שמועברים כאן נועדו לכיסוי גירעון צפוי בסנגוריה הציבורית ובסיוע המשפטי בהיקפים ניכרים, כפי שניתן לראות בפנייה.
אייל אביטן: למשרד המשפטים יש הסכם חשיפה עם משרד האוצר עד סכום מסוים.
אייל אביטן: אגף התקציבים באוצר עמד בו ומעבר לכך אנחנו מביאים את המקורות מתוך המשרד כדי לכסות גירעונות צפויים ולמנוע הלנת שכר לעורכי דין חיצוניים.
משה גפני: של הסנגוריה הציבורית.
אייל אביטן: של הסנגוריה הציבורית.
אייל אביטן: למעשה זאת עבודה שכבר הוגשה בפועל על ידי עורכי דין ואנחנו לא יכולים לשלם.
משה גפני: ה צ ב ע ה     פנייה מספר 871 – אושרה פה אחד
יוגב גרדוס: מדובר על רכישת שירותי מחשוב לצורך פרוייקט מרכבה בסך 3.5 מיליון שקלים.
משה גפני: ה צ ב ע ה     פנייה מספר 877 – אושרה פה אחד
אריאל יוצר: השינויים המוצעים נועדו לביצוע התאמות בתקציב לכיסוי גירעונות, תגבור תקציב מכרזי קרקע של המינהל, תקצוב ניהול הנכסים המבונים של רשות הפיתוח, תגבור תקציב ההנחות בקרקע המאושרות על ידי מועצת מקרקעי ישראל ושינויים פנימיים בתקציב הכנסות המינהל.
חיים אורון: אני מבין שהסעיף שמופיע כאן הוא רשות הבדואים.
חיים אורון: אתם מורידים לחמישים מיליון.
חיים אורון: כמה יהיה שם ביצוע?
חיים אורון: אגב, לפני כמה ישיבות ביקשתי.
אריאל יוצר: העברתי.
חיים אורון: לא הגיע אלי.
אריאל יוצר: העברתי גם לוועדה וגם לעוזרת שלך.
חיים אורון: כן?
אריאל יוצר: ביצוע על התקציב, אני שלחתי בוודאות.
חיים אורון: במקרה היא כאן.
אריאל יוצר: מדובר על תקציב הבדואים.
אריאל יוצר: חומר ששלחתי לך.
חיים אורון: אם כן, תשלח שוב.
אריאל יוצר: אין לי בעיה.
חיים אורון: כמה יהיה השנה?
אריאל יוצר: השנה הביצוע יהיה בסביבות כ-40 מיליון שקלים.
חיים אורון: מתוך 200.
חיים אורון: שמעת, אדוני היושב ראש?
חיים אורון: הנה, זה הגיע.
חיים אורון: אתה בסדר.
חיים אורון: אתה בסדר בנייר, אבל בכסף שום דבר.
חיים אורון: אתם לא עושים שם כלום.
חיים אורון: זה סעיף בור ידוע.
אריאל יוצר: זה לא סעיף בור.
אריאל יוצר: זה סעיף שהביצוע בו הוא לא כמצופה.
יצחק וקנין: זה כמו המשכנתאות.
חיים אורון: גפני, תבקש את ה-200 מיליון שקלים האלה בשנה הבאה, ותאמין לי שהם יהיו.
אריאל יוצר: בשנה הבאה אנחנו מתכוונים שהביצוע יהיה גבוה.
חיים אורון: יישמתם כבר את דוח גולדברג או שאתם מיישמים אותו עכשיו?
משה גפני: ה צ ב ע ה     פנייה מספר 878 – אושרה פה אחד     פנייה מספר 880 –
אריאל יוצר: הפנייה נועדה לביצוע שינויים פנימיים בתקציב היחידה הארצית לפיקוח על הבנייה.
אריאל יוצר: השינויים המוצעים נועדו לתגבור תקציב ההריסות של בנייה בלתי חוקית וביצוע התאמות בתקציב.
משה גפני: ה צ ב ע ה     פנייה מספר 880 – אושרה פה אחד
אריאל יוצר: השינויים המוצעים נועדו לביצוע התאמות בתקציב לכיסוי גירעון, תגבור תקציב הרשאה להתחייב על מנת לאפשר חידוש התקשרויות עם יועצים ותגבור תקציב מערך התפעול והבקרה של מינהל התכנון.
משה גפני: ה צ ב ע  ה     פנייה מספר 882 – אושרה פה אחד
איתן גולדפלם: העברת חצי מיליון שקלים למשרד הפנים באמצעות שיפוץ מבנה המשמר האזרחי.
משה גפני: זה אמנון כהן?
איתן גולדפלם: זה אמנון כהן.
איתן גולדפלם: שיפוץ מבנים של המשמר האזרחי.
יצחק וקנין: הוא הלך להצבעה בוועדת ביקורת המדינה.
משה גפני: ה צ ב ע ה     פניות מספר 882 ו-883 – אושרו פה אחד     פניות מספר 884 עד 888 -
דני גלושנקוב: הפנייה נועדה להעביר את הסכומים הבאים למשרד המדע והטכנולוגיה: מיליון וחצי שקלים ממשרד הנגב והגליל עבור תמיכה במרכזי המו"פ האזוריים, מיליון ו-580 אלף שקלים מהמשרד לשיתוף פעולה אזורי עבור התמיכה במרכז המו"פ האזורי בים המלח והערבה, 2 מיליון שקלים מהמשרד לגמלאים למלגות לסטודנטים שחונכים תלמידים.
דני גלושנקוב: כמו כן הפנייה נועדה לתקצב 200 אלף שקלים.
משה גפני: רגע, תמתין שנייה.
דני גלושנקוב: הפנייה בעצם נועדה להעביר כסף ממשרד הנגב והגליל ומהמשרד לשיתוף פעולה אזורי לנושא המו"פ האזוריים.
דני גלושנקוב: יש כאן עוד שני מיליון שקלים ממשרד הגמלאים לנושא של מלגות לסטודנטים שחונכים תלמידים.
דני גלושנקוב: מיליון וחצי שקלים ממשרד הנגב והגליל לנושא של מרכזי המחקר והפיתוח האזוריים במשרד המדע והטכנולוגיה.
משה גפני: מה זה המרכזים האלה?
דני גלושנקוב: מרכזי מחקר ופיתוח אזוריים.
דני גלושנקוב: יש כעשרה מרכזים כאלה ברחבי הארץ.
דני גלושנקוב: יש כאן עוד כמיליון וחצי שקלים מהמשרד לשיתוף פעולה אזורי ייעודית עבור מרכז המחקר והפיתוח ים המלח והערבה.
משה גפני: מי מתפעל את מרכזי הפיתוח האלה?
דני גלושנקוב: משרד המדע והטכנולוגיה, הוא אחראי עליהם.
משה גפני: זאת אומרת, משרד הנגב והגליל מעביר למשרד המדע והטכנולוגיה.
משה גפני: בפעם הבאה אני לוקח את שר הנגב והגליל.
דני גלושנקוב: יש עוד 2 מיליון שקלים לנושא של מלגות לסטודנטים בפריפריה שחונכים תלמידים לקראת בגרות.
דני גלושנקוב: שינויים פנימיים נוספים בתקציב משרד המדע, לבקשתם.
משה גפני: ה צ ב ע ה     פניות מספר 884 עד 888 – אושרו פה אחד     	אני עוצר כאן, אבל אני רוצה לדון בפנייה שחילקו עכשיו.
משה גפני: אנחנו נמשיך את הישיבה מחר, בעזרת השם.
אוהד רייפן: הפנייה נועדה להעביר כספים גם בתוך משרד החינוך וגם מביטוח לאומי עבור שלושה נושאים מרכזיים.
אוהד רייפן: הראשון, הקדמת תשלומי הבראה לניצולי שואה ברשות לזכויות ניצולי שואה.
משה גפני: זאת הקדמה?
אוהד רייפן: הקדמה של התשלומים, כן.
אוהד רייפן: השני, העברות למשרד הבריאות, והשלישי, למשרד החינוך.